১৯৭৫ সালের শেষদিকে ওয়েস্ট ইন্ডিজ দল ছয় টেস্ট খেলতে অস্ট্রেলিয়া সফরে যায়। ঐ বছরের শুরুতে ক্রিকেট বিশ্বকাপের প্রথম আসরের চূড়ান্ত খেলায় অস্ট্রেলিয়াকে পরাজিত করেছিল ওয়েস্ট ইন্ডিজ দল। ফলে ঐ সময়কালে দলটিকে সবচেয়ে সেরা দল হিসেবে বিবেচনা করা হয়। ফাস্ট বোলার বার্নার্ড জুলিয়েন তার বোলিংয়ে ছন্দ হারিয়ে ফেলেন। ফলে অভিষিক্ত মাইকেল হোল্ডিংকে অ্যান্ডি রবার্টসের সাথে বোলিং উদ্বোধনে নামতে হয়। দ্বিতীয় টেস্টে তার কুঁচকিতে টান পড়ে। এ সময় তিনি প্রায় ৯৭ মাইল বেগে বোলিং করতেন যা অস্ট্রেলিয়ার দ্রুততম বোলার জেফ থমসনের চেয়েও বেশি গতির ছিল। এ প্রসঙ্গে উইজডেন হোল্ডিংয়ের অভিষেক সিরিজ প্রসঙ্গে মন্তব্য করে যে, হোল্ডিং নিজেকে রবার্টসের সাথ উদ্বোধনী বোলিং জুটির উপযোগী হবার জন্য তার সমকক্ষ হতে চেয়েছেন। কখনোবা তিনি থমসন, লিলি এবং রবার্টসের চেয়ে দ্রুতগতিতে বল ছুঁড়েছেন।